b'\n_START_ARTICLE_\nAl Jazeera\n_START_SECTION_\nA Espanya\n_START_PARAGRAPH_\nTaysir Allouni, corresponsal d\'Al Jazeera a l\'Estat espanyol, va ser detingut l\'any 2003 i condemnat per l\'Audi\xc3\xa8ncia Nacional espanyola sota l\'acusaci\xc3\xb3 de pert\xc3\xa0nyer a Al-Qaida. Ossama bin Laden li havia concedit una entrevista exclusiva el 2001, durant la guerra contra l\'Afganistan, i l\'entrevista es va transmetre per Al Jazeera. La gravaci\xc3\xb3 d\'aquella entrevista es va utilitzar com a "evid\xc3\xa8ncia" de la relaci\xc3\xb3 d\'Allouni amb Al-Qaida. A causa del seu estat de salut, el 7 d\'octubre del 2006 se\'l va posar en llibertat, per\xc3\xb2 sota arrest domiciliari.\n_START_SECTION_\nAls Estats Units\n_START_PARAGRAPH_\nAls Estats Units, Al Jazeera ha estat qualificada com un "instrument de propaganda dels terroristes", a causa de la difusi\xc3\xb3 dels missatges en v\xc3\xaddeo entregats per Ossama bin Laden i per l\'entrevista que aquest va concedir a Taysir Allouni. El govern nord-americ\xc3\xa0 diu que Al Jazeera t\xc3\xa9 un punt de vista parcial i per contrarestar la seva influ\xc3\xa8ncia va obrir un canal de not\xc3\xadcies en llengua \xc3\xa0rab, Al-Hurra, que emet des de l\'Ar\xc3\xa0bia Saudita.'